
שאלות ותשובות קול קורא 26/8.2026
למחקר בנושא "הערכת השפעת מדיניות איסור שימוש בטלפונים ניידים במערכת החינוך"

	הפנייה
	שאלה 
	תשובה

	סעיף 5 (רקע) / דגשים להצעות
	האם קיימת גמישות בדרישות המתודולוגיות המחמירות (כגון חובת ניתוח רב-שנתי הכולל נתוני בסיס טרום היישום ולפחות שתי שנות מעקב לאחר היישום), והאם יסכים המשרד לקבל הצעות המבוססות על מערך מחקר מצומצם יותר?
	ההצעה תיבחן ותישפט למול הקריטריונים שפורטו בקול הקורא. 

	סעיף 7.3, תת-סעיף 7.3 (פסקה ד'2)(iv)
	האם יסכים המשרד לבצע התאמות והבהרות בנוגע לאופן ההתמודדות עם האתגר התפעולי של גיוס משתתפים (תלמידים, מורים והורים) והאם המשרד יספק סיוע בגיוס זה?
	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	סעיף 12 לקול הקורא וסעיף 7 לנספח 1
	האם יסכים המשרד לבצע התאמות והבהרות בקול הקורא ובחוזה בנוגע לסמכויות שינוי וביטול המחקר והגדרת תפקידה של הוועדה המלווה?
	יישאר ללא שינוי

	סעיף 5 לקול הקורא
	המשרד דורש:
• הסתמכות על נתונים מנהליים רחבי היקף.
• מערך מחקר המאפשר זיהוי סיבתי.
• שימוש במודלים כגון Difference-in-Differences ו-Event Study.
• לפחות שתי שנות מעקב לאחר היישום.
• ניתוח הטרוגניות והשפעות דינמיות לאורך זמן.
• הצעות המבוססות על ניתוח תיאורי בלבד לא ייחשבו מספקות. 
נבקש להבהיר כי מדובר בדרישה מחקרית גבוהה יחסית הדורשת מומחיות מתודולוגית, נגישות לנתונים נרחבים ומשאבי מחקר משמעותיים.
	ישאר ללא שינוי. ההצעה תיבחן ותישפט למול הקריטריונים שפורטו בקול הקורא.

	סעיף 5 לקול הקורא
	המחקר אמור להישען במידה רבה על נתונים מערכתיים ומנהליים של משרד החינוך.
נבקש להבהיר מראש:
· אילו מאגרי מידע יועמדו לרשות הזוכה.
· באילו מועדים.
· ובאיזה היקף תתאפשר גישה לחדר המחקר ולמידע המנהלי.
	יקבע לאחר הזכיה ובהתאם לנתונים שידרשו במסגרת המחקר

	סעיפים: 12.3-12.4 בקול הקורא.ו- 4(ו)-4(ז), 7(ג)-7(ד) בהסכם.

	למשרד קיימת סמכות:לשנות את תכנית המחקר, לבצע רק חלק ממרכיבי המחקר, לצמצם את היקף המחקר, להפסיק את ההתקשרות במהלך הביצוע.
נבקש להבהיר כי במקרה של שינוי מהותי תבוצע התאמה מתאימה של התקציב ושל תכנית העבודה.

	במקרה של שינוי מהותי תבוצע התאמה מתאימה של התקציב ושל תכנית העבודה.


	סעיפים: 7ד ו- 15(ב)-(ד). 


	למשרד שמורה הזכות לסיים את המחקר בשל שינויים בתכנית או במדיניות. במקרה כזה ישולם בדרך כלל רק החלק היחסי שבוצע בפועל.
נבקש שיוכרו גם של התחייבויות והוצאות שלא ניתן לבטלן .

	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים: 9(ב)(1)., 9(ב)(3)., ו- 9(ב)(4).

	פרסום ממצאים בכנסים, מאמרים, מדיה ורשתות חברתיות כפוף לעדכון ואישור מלווה הביצוע ולתיאום עם דוברות משרד החינוך.
נבקש להבהיר כי מדובר בהליך תיאום ואינו מהווה מגבלה על החופש האקדמי או על פרסום תוצאות המחקר.

	ישאר ללא שינוי - יובהר כי פרסום אקדמי בכתבי עת מדעיים אינו מוגבל

	סעיף 7(ב) להסכם
	הוועדה המלווה מאשרת:מדגם, כלי מחקר, השלמת איסוף הנתונים, תכניות עיבוד, דוחות ביניים, תוצרי הסיום.
נבקש להבהיר כי מדובר בפיקוח מקצועי ולא בהתערבות בשיקול הדעת המחקרי.

	ישאר ללא שינוי

	סעיף 7(ו) להסכם
	קיים מנגנון אוטומטי של הפחתת 1% מתקציב המחקר לכל חודש איחור בהגשת דו"ח ביניים ללא אישור מראש.
נבקש לקבוע מנגנון שיאפשר בקשת ארכה או בחינת נסיבות חריגות לפני הפעלת הסנקציה
	ישאר ללא שינוי.
כפי שנכתב, בהינתן קבלת אישור מראש ובכתב לשינוי מועד הגשת הדו"חות לא יופעלו מנגנונים של סנקציות תקציביות ביחס לאיחורים.

	סעיף 7.3(2)(iv).
	המשרד מבהיר כי לא יסייע בגיוס תלמידים, הורים או אנשי צוות.
נבקש להבהיר כי במחקר רב-שנתי בהיקף ארצי מדובר בנקודה תפעולית משמעותית שיש להביא בחשבון.

	ישאר ללא שינוי. גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	
	נבקש לדחות את מועד ההגשה עד ה12.10 בגלל הקרבה לחזרה מפגרת סוכות והעובדה שיש להעביר את ההצעה עם שליח לתיבת מכרזים
	ישאר ללא שינוי

	סעיף 2 (מועד הגשת ההצעות), תת-סעיף 2.1; סעיף 7 (מבנה ותכולת ההצעה), תת-סעיף 7.2; וסעיף 12 לקולות הקוראים
	האם יסכים המשרד לדחות את מועדי הגשת ההצעות שנקבעו ל-6-7.10.2026 למועד מאוחר יותר (החל מה-12.10.2026) בשל פגרת חג הסוכות.
והאם תתאפשר הגשת הצעות אלקטרונית (במייל) בלבד במקום עותקים קשיחים ותקן אחסון נייד לתיבת המכרזים?
	לא ניתן להאריך את מועד הגשת ההצעות



לא תתאפשר הגשת הצעות אלקטרוניות

	סעיף 3 להסכם וסעיף 4.5 לקולות הקוראים
	בסעיף 4.5 לקול הקורא נקבע כי המשרד רשאי להאריך את תקופת ההתקשרות בעד 12 חודשים, ואילו בסעיף 3 להסכם נקבעה תקופת הארכה של עד 18 חודשים. נבקש להבהיר מהי תקופת ההארכה המרבית החלה על ההתקשרות.
	18 חודשים


	סעיף 6(ג) להסכם ההתקשרות
	נבקש להבהיר כי חובת המוסד לפי סעיף 6(ג) מוגבלת למסמכים המצויים ברשותו או בשליטתו, וכי המוסד לא יידרש להעמיד לעיון ספרי חשבונות של צדדים שלישיים.
	ישאר ללא שינוי. 

	סעיף 9(א)(3) להסכם ההתקשרות
	נבקש להבהיר כי החובה לחתום על כתבי ויתור, כתבי העברה או מסמכים אחרים נועדה למימוש הרישיון בלבד, ואינה מחייבת את המוסד להעביר למדינה בעלות בתוצרי הידע או לוותר על זכויותיו בהם.
	ישאר ללא שינוי. 

	סעיף 9(א)(6) להסכם ההתקשרות
	נבקש להבהיר כי ככל שהמוסד בחר להתגונן מפני תביעה או דרישה, המשרד לא יתקשר בהסדר פשרה המטיל על המוסד אחריות, תשלום או התחייבות אחרת ללא הסכמת המוסד מראש ובכתב, שלא תעוכב מטעמים בלתי סבירים.
	ישאר ללא שינוי

	סעיפים 9(ב)(3)-(4) להסכם ההתקשרות
	נבקש להבהיר כי גם על פרסום בעברית יחול מנגנון 30 הימים שבסעיף 9(ב)(3), וכי אישור המשרד יוגבל למידע סודי, ביטחון המדינה ופרטים מזהים.
	ישאר ללא שינוי

	סעיף 12 להסכם ההתקשרות
	נבקש להבהיר כי האיסור יחול רק על העסקת עובד משרד החינוך שקיים בעניינו חשש לניגוד עניינים בקשר למחקר.
	ישאר ללא שינוי

	סעיפים 4(ז), 7(ג)-(ד) ו־15(ב)-(ד) להסכם ההתקשרות
	נבקש להבהיר כי בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, ישולמו גם התחייבויות סבירות שנכללו בתקציב המאושר, נלקחו לצורך ביצוע המחקר ואינן ניתנות לביטול.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים 1.1 ו־9.1 לנספח ה׳ וסעיף 9(א)(2) להסכם
	נבקש להבהיר כי בעלות המשרד וחובת המסירה והמחיקה שבנספח ה׳ חלות רק על מידע שנמסר למוסד על ידי המשרד, ולא על נתוני מחקר שנאספו או נוצרו על ידי המוסד, אשר לגביהם יחול סעיף 9(א)(2) להסכם.
	ישאר ללא שינוי

	סעיף 1.2 לנספח ה׳
	נבקש להבהיר כי האחריות לפי נספח זה מוטלת על המוסד, ולא על החוקר באופן אישי, ותחול בהתאם להוראות האחריות והשיפוי שבהסכם ולפי דין, במקרה של מעשה או מחדל רשלני של המוסד או מי מטעמו.
	ישאר ללא שינוי

	
	האם יש מגבלה למספר קולות קוראים אליו יכול חוקר לגשת (כחוקר ראשי מוביל ו/או כשותף)
	אין מגבלה



בברכה,

 	אורנה מיטמיגר 
מנהלת האגף




